b'\n_START_ARTICLE_\nStelian Ilie\n_START_PARAGRAPH_\nStelian Ilie (n. 15 iunie 1967, Codlea, jud. Bra\xc8\x99ov) este un om de afaceri rom\xc3\xa2n. \xc3\x8en prezent este pre\xc8\x99edinte al companiei Mira Telecom.\n_START_SECTION_\nBiografie\n_START_PARAGRAPH_\nStudent la Electronic\xc4\x83 \xc3\xaen 1990, c\xc3\xa2nd a devenit \xc8\x99i realizator de emisiuni la Radio Delta RFI, Stelian Ilie devine mai t\xc3\xa2rziu director comercial al postului bucure\xc8\x99tean \xc8\x99i managerul unei firme de telecomunica\xc8\x9bii. Acesta ar fi parcursul pre\xc8\x99edintelui grupului Mira Telecom, devenit milionar \xc3\xaen euro \xc3\xaenainte de 40 de ani._NEWLINE_Stelian Ilie, fondatorul \xc8\x99i pre\xc8\x99edintele grupului Mira Telecom, a intrat \xc3\xaen business relativ t\xc3\xa2rziu, \xc3\xaen 1998, c\xc3\xa2nd \xc3\xaemplinea 31 de ani. A \xc3\xaenceput cu un Tico \xc8\x99i trei angaja\xc8\x9bi. Dup\xc4\x83 doi ani, avea o cifr\xc4\x83 de afaceri de 300.000 de euro. Dup\xc4\x83 al\xc8\x9bi cinci, ajungea la 3 milioane. Acum, firma are patru filiale \xc3\xaen \xc8\x9bar\xc4\x83, o flot\xc4\x83 de 50 de autoturisme de teren \xc8\x99i 130 de angaja\xc8\x9bi. Anul acesta se a\xc8\x99teapt\xc4\x83 "s\xc4\x83 fac\xc4\x83" 16 milioane de euro \xc8\x99i pleac\xc4\x83 din Rom\xc3\xa2nia. Temporar, spune el. Deschide un birou la Viena \xc8\x99i se mut\xc4\x83 cu arme \xc8\x99i bagaje \xc3\xaen capitala austriac\xc4\x83, unde vrea s\xc4\x83-i consilieze pe investitorii care au planuri \xc3\xaen Rom\xc3\xa2nia._NEWLINE_Potrivit unor site-uri din Marea Britanie, asociatul lui McCormick din Rom\xc3\xa2nia ar fi omul de afaceri Stelian Ilie, prin societatea MIRA TELECOM. Informa\xc8\x9bia este confirmat\xc4\x83 de Monitorul Oficial, potrivit c\xc4\x83ruia Ilie i-a cesionat lui James William McCormick un num\xc4\x83r de 1.803 p\xc4\x83r\xc8\x9bi sociale din SC MIRA TELECOM SRL, reprezent\xc3\xa2nd 15% din capitalul social al firmei. James William McCormick are acelea\xc8\x99i date de stare civil\xc4\x83 \xc8\x99i adrese ca \xc8\x99i Jim McCormick, pre\xc8\x99edintele ATSC Ltd.'